เคยมาร้านนี้แล้ว รู้สึกว่ารสชาติอาหารเข้มข้นโดนใจดีค่ะ พอมีโอกาสก็เลยกลับมาทานอีกค่ะ สำหรับที่ตั้งร้าน จะอยู่ชั้น 3 ในห้าง Central World ค่ะ
 
ครั้งนี้มาคนเดียว เลยสั่งแต่ของทานเล่นนิดหน่อย อาหารหลัก และขนมตบท้ายเล็กน้อยค่ะ
 
- Deluxe Meat & Cheese Omusoba Combo หรือ โอซาก้า มีท ดีลักซ์ โซบะห่อไข่ชีส 290 บาท จานนี้เหมาะสำหรับคนที่คิดไม่ออกว่าจะทานเส้นหรือข้าวดี เพราะว่าได้ทั้งคู่เลยค่ะ ซึ่งครึ่งนึงจะเป็นยากิโซบะที่ผัดมากับหมู ไส้กรอก แฮม และเบคอน ส่วนอีกครึ่งนึงจะเป็นข้าวหน้าไก่คาราอะเกะทอด พร้อมสลัดผักค่ะ จานนี้มาเป็นกะทะร้อน เสริฟพร้อมน้ำซุปถ้วยนึงค่ะ
 
#ยากิโซบะห่อไข่ชีส ไข่ห่อมาสวยงามด้านบนราดด้วยซอสสีขาวและแดง น่าทานสุดๆค่ะ ด้านในเป็นโซบะเส้นหนุบๆ รสชาติซอสที่ผัดมาเข้มข้นอร่อยมากค่ะ ยังมีหมูชิ้นโตๆ เบคอนติดมันนุ่มๆหนุบๆ แฮมชิ้นเล็กๆเค็มๆมันๆ และไส้กรอกเคี้ยวเพลินๆอีก เครื่องอย่างเยอะเลยค่ะ แต่ทานไปเรื่อยๆ อาจจะเค็มไปหน่อย แต่ว่าพอทานกับน้ำซุปจืดๆ ก็ช่วยให้ลดความเค็มได้ดีค่ะ
 
#ข้าวหน้าไก่คาราอะเกะทอด ไก่ทอดมาสีเข้มไปนิดนะ 55 ได้มา 2 ชิ้นค่ะ รสชาติเนื้อไก่นุ่มอร่อยๆค่ะ หนังไก่ก็กรอบฟูดีมีรสเค็มๆหอมๆ อร่อยค่ะ ทานกับสลัดผักก็เข้ากันดีค่ะ ส่วนข้าวแอบเยอะไปนิดถ้าเทียบปริมาณไก่ค่ะ 55 เราเลยทานข้าวกับเครื่องที่อยู่ในโซบะแทน พวกไส้กรอก เบคอน เพราะมีรสเค็มๆและให้มาเยอะน่ะค่ะ ทานกับข้าวก็เข้ากันดีนะคะ
 
- Chicken Wing Karaage 100 บาท เป็นปีกไก่ทอดคาราอะเกะ 4 ชิ้น โรยงาขาวและซอสข้นๆ
 
ปีกไก่ ทอดมาหนังกรอบดีค่ะ ซอสรสชาติเข้มข้นหวานๆเค็มๆ มีโรยงาขาวทำให้หอมๆดี แต่พอทานเนื้อไก่ด้านใน จืดสนิทค่ะ เหมือนไม่ได้หมักปรุงรสเลย แต่ดีตรงที่เนื้อนุ่มค่ะ
 
- Tokyo Mlik Pudding 50 บาท เป็นโตเกียวมิ้วส์พุดดิ้ง เสริฟมาในถ้วยใส ด้านบนมีซอสสตอเบอรี่ค่ะ
 
เนื้อพุดดิ้งนุ๊มนุ่มได้รสนมๆ อร่อยๆค่ะ ด้านบนมีซอสสตอเบอรี่ข้นๆรสเปรี้ยวอมหวาน เพิ่มรสชาติได้ดีเลยค่ะ ถ้วยเดียวไม่พออ่ะ 55
 
น้ำเปล่า 20 บาท
 
ใครกำลังมองหาอาหารเส้นๆที่ได้ความเข้มข้นรสชาติเหมือนมาจากประเทศญี่ปุ่นทำเอง ร้านนี้เป็นทางเลือกที่น่าสนใจค่ะ